ان کا نام “ابو العلاء زہر بن ابی مروان عبد الملک” ہے ، یہ مندرجہ بالا کے بیٹے ہیں ، ابی العلاء زہر کے نام سے معروف ہیں ، یورپ سے دریافت ہونے والے بہت سے مختلف الاشکال آثارِ قدیمہ میں لاطینی زبان میں ان کا نام کندہ پایا گیا ہے جس سے اس زمانے میں یورپ کے طبی حلقوں میں ان کی شہرت کا اندازہ لگایا جا سکتا ہے ، یہ فن انھوں نے اپنے والد سے سیکھا ، ان کی دسترس فلسفہ اور منطق پر بھی تھی ، جبکہ ادب اور فنِ حدیث قرطبہ کے شیوخ سے حاصل کیا ، طب کی نظری اور عملی تعلیم دی اور بہت سارے تلامذہ ان سے فارغ التحصیل ہوئے ، امراض کی درست تشخیص کے حوالے سے مشہور تھے ، ان کی اس شہرت کی خبر اشبیلیہ کے امیر المعتمد بن عباد کو ہوئی تو انھوں نے انھیں بلاکر اپنے دربار سے منسلک کر لیا ، 484 ہجری کو جب مرابطین نے اشبیلیہ پر حملہ کرکے اس کے امیر کو قید کر لیا تب تک وہ وہیں تھے ، پھر سلطان یوسف بن تاشفین المرابطی نے انھیں اپنے دربار سے منسلک کر لیا اور وزارت کے منصب پر فائز کیا ، ابن الابار اور ابن دحیہ کے مطابق ان کی وفات 525 ہجری کو کندھے کے درمیان ایک پھوڑے کی وجہ سے ہوئی اور ان کی لاش اشبیلیہ لے جائی گئی ، مگر ابن ابی اصیبعہ کہتے ہیں کہ ان کی وفات اشبیلیہ میں ہی ہوئی تھی ۔
Entity: قرطبہ — Type: /location/city, /location